Document ID: 32005R0058

ΚΑΝΟΝΙΣΜΌΣ (ΕΚ) αριθ. 58/2005 ΤΗΣ ΕΠΙΤΡΟΠΉΣ
της 14ης Ιανουαρίου 2005
όσον αφορά την έκδοση πιστοποιητικών εισαγωγής για ορισμένες κονσέρβες μανιταριών για την περίοδο από την 1η Ιανουαρίου έως τις 30 Ιουνίου 2005
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1),
τον κανονισμό (ΕΚ) αριθ. 1864/2004 της Επιτροπής, της 26ης Οκτωβρίου 2004, για το άνοιγμα και τον τρόπο διαχείρισης δασμολογικών ποσοστώσεων κονσερβών μανιταριών που εισάγονται από τρίτες χώρες (2), και ιδίως το άρθρο 10 παράγραφος 2,
Εκτιμώντας τα ακόλουθα:
(1)
Οι ποσότητες για τις οποίες έχουν κατατεθεί αιτήσεις πιστοποιητικών από παραδοσιακούς εισαγωγείς και από νέους εισαγωγείς από τις 3 έως τις 10 Ιανουαρίου 2005, δυνάμει του άρθρου 8 παράγραφοι 1 και 2 του κανονισμού (ΕΚ) αριθ. 1864/2004, υπερβαίνουν τις διαθέσιμες ποσότητες για τα προϊόντα καταγωγής Κίνας.
(2)
Πρέπει συνεπώς να καθοριστεί σε ποιο βαθμό οι αιτήσεις πιστοποιητικών που διαβιβάστηκαν στην Επιτροπή στις 11 και στις 12 Ιανουαρίου 2005 δύνανται να ικανοποιηθούν και να καθοριστούν, σύμφωνα με την κατηγορία των εισαγωγέων και την καταγωγή των προϊόντων, οι ημερομηνίες έως τις οποίες πρέπει να ανασταλεί η έκδοση πιστοποιητικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αιτήσεις πιστοποιητικών για την εισαγωγή δυνάμει του άρθρου 4 του κανονισμού (ΕΚ) αριθ. 1864/2004, που κατατέθηκαν από τις 3 έως τις 10 Ιανουαρίου 2005, και διαβιβάστηκαν στην Επιτροπή στις 11 και στις 12 Ιανουαρίου 2005 ικανοποιούνται μέχρι των ποσοστών των ποσοτήτων που ζητήθηκαν οι οποίες αναφέρονται στο παράρτημα I του παρόντος κανονισμού.
Άρθρο 2
Για την κατηγορία των σχετικών εισαγωγέων και της σχετικής καταγωγής, οι αιτήσεις πιστοποιητικών για την εισαγωγή δυνάμει του άρθρου 4 του κανονισμού (ΕΚ) αριθ. 1864/2004, που αφορούν την περίοδο από την 1η Ιανουαρίου έως τις 30 Ιουνίου 2005, που κατατέθηκαν μετά τις 10 Ιανουαρίου 2005 και πριν από την ημερομηνία που εμφαίνεται στο παράρτημα II του παρόντος κανονισμού, απορρίπτονται.
Άρθρο 3
Ο παρών κανονισμός αρχίζει να ισχύει στις 15 Ιανουαρίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιανουαρίου 2005.

Labels: 17
5
3
6
18